Diari Oficial de la Generalitat Valenciana


Sumari del DOGV 4746, del 05-05-2004 (2004/4267)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4267


Organisme emissor
:   Caixa Rural la Vall San Isidro, COOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2004/M4267]
  
En compliment de l'acord adoptat pel Consell Rector d'esta entitat i d'acord amb l'establit legalment i estatutàriament, es convoquen tots els socis de la Caixa Rural La Vall San Isidro, Societat Cooperativa de Crèdit Valenciana, per a celebrar Assemblea General ordinària, al domicili social d'esta, situat a la Vall d'Uixó, avinguda el Cor de Jesús, número 1, el pròxim dia 18 de juny de 2004, a les 21.30 hores en primera convocatòria i a les 22.00 hores en segona, per a tractar dels distints punts del següent
  
Orde del dia
  
- Examen i aprovació, si escau, dels comptes anuals de l'entitat corresponents a l'exercici tancat el 31 de desembre de 2003 (balanç, compte de pèrdues i guanys, memòria, informe de gestió i informe d'auditoria), així com de la gestió del Consell Rector.
  
- Proposta sobre distribució dels excedents de l'exercici.
  
- Aprovació, si escau, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2003, i pla d'inversions i despeses d'este per a l'exercici en curs.
  
- Elecció d'auditors externs de comptes per als comptes anuals i l'informe de gestió de l'exercici 2004.
  
- Elecció per a la renovació estatutària de sis membres titulars i dos suplents del Consell Rector.
  
- Elecció per al nomenament de membres de la comissió de recursos, per vacants produïdes en el si d'esta i pel període restant per a finalitzar el seu mandat.
  
- Delegar i habilitar el Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar els dits acords; i facultar-lo per a la interpretació, aplicació i desenvolupament dels que ho necessiten.
  
- Suggeriments i preguntes al Consell Rector en relació amb els assumptes expressats en la convocatòria.
  
- Decisió sobre aprovació de l'acta. Designació de socis a l'efecte.
  
La Vall d'Uixó, 26 d'abril de 2004.- El president del Consell Rector: Vicente Ambou Soriano.
  
Nota: d'acord amb el que disposa l'article 8 lletra b dels Estatuts Socials de l'entitat, els comptes anuals, la memòria escrita de les activitats de la cooperativa, o informe de gestió, l'informe d'auditoria i altres documents sobre els que ha de decidir l'Assemblea, es troben a disposició dels socis al domicili social i a qualsevol de les oficines de l'entitat. Així mateix es fa constar que el procediment electoral es durà a terme d'acord amb el que disposa l'article 42 dels Estatuts.
  
Règim de consultes i horari: fins el dia de la celebració de l'Assemblea inclusivament, i durant l'horari d'oficines, excepte els dies inhàbils.